**PEDAGÓGUS   
BEISKOLÁZÁSI TERV**

**Tervezett időszak: \_\_/\_\_ tanév**

**Készítette:** az intézményvezető neve

**Jóváhagyta:** nevelőtestület

**Kelt: \_\_\_\_\_\_\_\_, \_\_\_\_.\_\_.\_\_**

**Engedélyezte:** fenntartó

**Kelt: \_\_\_\_\_\_\_\_, \_\_\_\_.\_\_.\_\_**

A 277/1997. (XII. 22.) Korm. rendelet a pedagógus-továbbképzésről, a pedagógus-szakvizsgáról, valamint a továbbképzésben résztvevők juttatásairól és kedvezményeiről értelmében, a nevelési-oktatási intézmény vezetője a továbbképzési program végrehajtására egy nevelési, tanítási évre szóló beiskolázási tervet készít.

A beiskolázási tervet a köznevelési intézmény vezetője – a szakmai munkaközösség, szakmai munkaközösség hiányában az azonos munkakörben foglalkoztatottak és a távollévők helyettesítésénél figyelembe vehetők közreműködésével – dolgozza ki.

A beiskolázási tervet – a továbbképzési időszakban – minden év március 15-éig kell elkészíteni egy nevelési, tanítási évre.

A továbbképzési program és a beiskolázási terv elfogadása előtt a munkáltatónak be kell szereznie az üzemi tanács, véleményét.

A beiskolázási terv tartalmazza azoknak a nevét, munkakörét, akiknek a részvételét betervezték, a továbbképzés megjelölését, a várható kezdő és befejező időpontját, a várható távollét idejét, a helyettesítés rendjét. (Lásd mellékletben)

A beiskolázási terv elkészítésénél előnyben kell részesíteni azt,

*a)* akinek a hétévenkénti továbbképzés teljesítéséhez kevesebb ideje van hátra,

*b)* akinek a hétévenkénti továbbképzésben való részvételét a munkáltató elrendelte,

*c)* aki a szakvizsgába beszámítható továbbképzésre jelentkezik és

*d)* akinek a továbbképzésben való részvétele a minősítéshez szükséges.

A beiskolázási terv összeállításánál a fenti sorrendben előbb álló csoportba tartozó megelőzi az utána következő csoportba tartozót.

A beiskolázási tervbe az vehető fel, aki továbbképzésre kötelezett, vagy írásban kérte felvételét, és megfelel a továbbképzés felvételi (részvételi) követelményének. A feltételek megléte esetén nem tagadható meg a felvétele annak, akinek két évnél kevesebb idő áll rendelkezésre a hétévenkénti továbbképzés teljesítéséhez.

A köznevelési intézmény vezetője a beiskolázási tervbe történő felvételről, illetve az abból való kihagyásról mindenkor írásban értesíti az érintettet.

A nevelési-oktatási intézmény beiskolázási terve, csak olyan továbbképzést tartalmazhat, amely szerepel a továbbképzési jegyzéken.

A továbbképzési kötelezettség teljesítése szempontjából továbbképzésként olyan továbbképzés vehető figyelembe, és a köznevelési intézmény továbbképzési programja, illetve a beiskolázási terve csak olyan továbbképzést tartalmazhat, amelynek programját az e rendeletben meghatározott eljárás keretében az oktatásért felelős miniszter jóváhagyta és a program alkalmazására engedélyt adott (a továbbiakban: alapítási engedély). Az alapítási engedély öt évre szól.